text: Køb din togbillet i Tyskland - og spar mange penge 
  21 maj 2012 kl. 15.56
  Det kan betale sig at undersøge, hvad det koster at tage toget. Du kan spare utrolig mange penge på en togbillet, hvis du køber den i Tyskland.
  Hver gang et tog kører fra Kolding til København, så kan man spare penge.
  Man kan nemlig købe sin billet billigere ved Deutsche Bahn i Tyskland, hvis man bruger lidt tid på at undersøge det. 
  Det fandt en af TV Syds medarbejdere ud af. På en tur til og fra København sparede han lige knap 300 kroner. 
  TV Syd har undersøgt, hvor mange penge, man kan spare på en forlænget weekend til København. 
  Tager man eksempelvis afsted torsdag den 31. maj om formiddagen fra Kolding station til København og retur søndag den 3. juni om eftermiddagen, så koster en returrejse med pladsbillet 720 kroner med DSB.
  Vælger man derimod at købe en billet ved DB fra Flensborg til København, og bare stiger på toget i Kolding, koster rejsen med pladsbillet kun 416.
  Besparelsen er 304 kroner. 
  Det er ikke altid, man kan spare 304 kroner. Nogen gange er det mindre, andre gange er det mere.
  Det er ikke kun fra Kolding, det kan være billigere.
  Hvis man rejser fra Esbjerg og skifter i Kolding, kan man stadig spare penge.
  Deutsche Bahns danske hjemmeside
  DSBs hjemmeside
  